钦定古今图书集成/明伦汇编/交谊典/第046卷 > 朱子语类 > 《与锺繇九日送菊书》魏·文帝
## 钦定古今图书集成/明伦汇编/交谊典/第046卷 > 朱子语类 > 《与锺繇九日送菊书》魏·文帝

岁往月来，忽逢九月九日。九为阳数，而日月并应。俗
嘉其名，以为宜于长久，故以享宴高会。是月律中无
射，言群木百草，无有射地而生，惟芳菊纷然独荣，非
夫含乾坤之纯和，体芬芳之淑气，孰能如此？故屈平
“悲冉冉之将老，思餐秋菊之落英。”辅体延年，莫斯之
贵。谨奉一束，以助彭祖之术。